Roža Šenkarjowa
Roža Šenkarjowa, nim. Rosemarie Schenker a Rosmarie Schenker (roź. Wěrik 5. nowembra 1934) jo serbska basnikaŕka, spisowaśelka, wucabnica a rozgłosowa moderatorka. Wóna jo była cłonk serbskeje kupki Judahej. Bydli w Rownem.

Roža Šenkarjowa jo źowka serbskego ludowego wuměłca, Wylema Wěrika. Druga źowka Wylema Wěrika a sotša Rože Šenkarjoweje jo Ingrid Naglowa. W lětach 1959-1967 Roža Šenkarjowa jo źěłała ako ceptaŕka na rěcnej šuli w Dešanku. Gromaźe ze swójeju sotšu, Ingrid Naglowu, wóna jo sobu załožyła kupku Judahej, w kótarejž jo teke wjele lět spiwała. 

W lěśe 2014 wóna jo myto Domowiny dostała.

Publikacije 
1980: Bella ciao, wulicowańko, w: Lubosć pytaś. Antologija dolnoserbskeje literatury, zest. Ingrid Naglowa
1998: Wšykne drogi wjedu domoj / Wšycke drogi wjedu domoj. Basni, ilustracije Sophie Natuschke, Budyšyn
1999: Strus ze zagrody Eden abo Źiw se njewospjetujo, [w:] Źiw se njewospjetujo. Antologija dolnoserbskeje proze, wudała Ingrid Hustetowa, Budyšyn
2000: basni [w:]  Wjacornjejše stawanje. Dolnoserbske basni slědnych 50 lět, wudawaŕ a zestajaŕ: Erika Janowa, Budyšyn
2009: wuběrk basnjow, Serbska poezija cysło 55, Budyšyn

Nožki

Wótkaze 
 W Lubinje zasłužbnych Serbow mytowali, Naša Domowina, 04.2014, b. 4
  Wylem Wěrik, Serbske Nowiny, 31.01.2018
 Informacija na boce LND Domowina
 Roža Šenkarjowa spomina 1 (film)
 Roža Šenkarjowa spomina 2 (film)

Nosaŕ Myta Domowiny
Spisowaśel
Žurnalist
Wucabnik
Serb
Roź. 1934
Žona